Høyprofilert islamistpredikant dømt for IS-støtte
Choudry har oppfordret til støtte til ekstremistgruppa i forelesninger publisert på nettsider som YouTube, skriver BBC. Predikanten er funnet skyldig i brudd på terrorloven, og kan dømmes til inntil ti år i fengsel. Dommen falt i domstolen Old Bailey i London 28. juli, men av juridiske årsaker ble den ikke gjort offentlig før tirsdag. Choudry ble funnet skyldig sammen med Mohammed Mizanur Rahman. Det var i 2014 at de to mennene først uttrykte sin støtte til IS, og oppfordret andre til å støtte opp om ekstremistgruppa, heter det i en pressemelding fra Metropolitan Police. Choudry er i tillegg velkjent for sin hyllest av terroristene som sto bak 11. september.
Anjem Choudry, som regnes som en av Storbritannias mest radikale islamistiske predikanter, er dømt for å ha oppfordret til støtte til ekstremistgruppa IS.